**projektas**

**reg. Nr. T-150**

**2.5. darbotvarkės klausimas**

**Pasvalio rajono savivaldybės taryba**

**Sprendimas**

DĖL **pasvalio rajono savivaldybės tarybos 2016 m. birželio 22 d. sprendimo nr. t1-143 ,,dėl** APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO“ pakeitimo

 2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, vykdydama Lietuvos Respublikos švietimo, mokslo ir sporto ministro 2022 m. birželio 17 d. įsakymą Nr. V-1007 „Dėl švietimo, mokslo ir sporto ministro 2014 m. spalio 2 d. įsakymo Nr. V-872 ,,Dėl Rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ pakeitimo“, Pasvalio rajono savivaldybės taryba nusprendžia:

 Pakeisti Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašą, patvirtintą Pasvalio rajono savivaldybės tarybos 2016 m. birželio 22 d. sprendimu Nr. T1-143 „Dėl Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“ (Pasvalio rajono savivaldybės tarybos 2021 m. gegužės 26 d. sprendimo Nr. T1-94 redakcija), ir jį išdėstyti nauja redakcija (pridedama).

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rimantas Savickas

Suderinta DVS Nr. RTS-166

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| DĖL **PASVALIO RAJONO SAVIVALDYBĖS TARYBOS 2016 M. BIRŽELIO 22 D. SPRENDIMO NR. T1-143 ,,DĖL** APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO“ PAKEITIMO 2022 m. liepos 11 d. |

 Pasvalys

1. **Sprendimo projekto rengimo pagrindas.**

Patvirtinti apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašą ir jį išdėstyti nauja redakcija.

1. **Sprendimo projekto tikslai ir uždaviniai.**

Vadovaujantis Lietuvos Respublikos švietimo, mokslo ir sporto ministro 2022 m. birželio

17 d. įsakymu Nr. V-1007 ,,Dėl švietimo, mokslo ir sporto ministro 2014 m. spalio 2 d. įsakymo Nr. V-872 ,,Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ pakeitimo“, reikia patvirtinti naujus įkainius už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą.

Apmokėjimas vyresniesiems vykdytojams, administratoriams, vykdytojams, vertinimo ir apeliacinės komisijų pirmininkams, darbų vadovams didėja 0,54 centais už valandą, kandidatų darbų vertintojams – 0,38 centais už įvertintą darbą.

 Priimtas sprendimo projektas įtakos kriminogeninei situacijai ir korupcijai neturės.

1. **Kokios siūlomos naujos teisinio reguliavimo nuostatos ir kokių rezultatų laukiama**

Brandos egzaminų vyr. vykdytojų, administratorių, vykdytojų ir vertintojų darbas bus apmokamas pagal Švietimo, mokslo ir sporto ministro nustatytas rekomendacines normas.

1. **Skaičiavimai, išlaidų sąmatos, finansavimo šaltiniai.**

Apmokėjimui naudojamos mokymo lėšos.

1. **Numatomo teisinio reguliavimo poveikio vertinimo rezultatai, galimos neigiamos.**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma*.*

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia**.**

1. **Sprendimo projekto antikorupcinis vertinimas.**

Nevertinama.

1. **Sprendimo projekto iniciatoriai ir asmuo atsakingas už sprendimo vykdymo**

**kontrolę.**

Švietimo ir sporto skyrius. Atsakingas R. Savickas.

Švietimo ir sporto skyriaus vyriausiasis specialistas Rimantas Savickas

 PATVIRTINTA

 Pasvalio rajono savivaldybės tarybos

2016 m. birželio 22 d. sprendimu Nr. T1-143

(Pasvalio rajono savivaldybės tarybos

2022 m. rugpjūčio d. sprendimo Nr. T1-

redakcija)

**APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašas (toliau – Aprašas) reglamentuoja valstybinių brandos egzaminų centrų vykdymo grupių vyresniųjų vykdytojų, administratorių ir vykdytojų apmokėjimo, mokyklinių brandos egzaminų vyresniųjų vykdytojų, administratorių ir vykdytojų, mokyklinių ir jiems prilyginamų brandos egzaminų vertinimo komisijų pirmininkų bei vertintojų, apeliacinių komisijų pirmininkų bei narių bazinėse mokyklose apmokėjimo rekomenduojamąjį dydį.

2. Apraše vartojamos sąvokos atitinka Brandos egzaminų organizavimo ir vykdymo tvarkos apraše, patvirtintame Lietuvos Respublikos švietimo ir mokslo ministro2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“ (Lietuvos Respublikos švietimo, mokslo ir sporto ministro 2019 m. rugsėjo 12 d. įsakymo V-1008 redakcija) (su visais aktualiais pakeitimais), vartojamas sąvokas.

**II SKYRIUS**

**APMOKĖJIMAS UŽ PAGRINDINĖS IR PAKARTOTINĖS SESIJŲ VALSTYBINIŲ BRANDOS EGZAMINŲ VYKDYMĄ**

3. Už valstybinių brandos egzaminų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams.

4. Už vyresniojo vykdytojo atliekamas funkcijas rekomenduojamas – 6,05 Eur/val. įkainis.

5. Už administratoriaus atliekamas funkcijas rekomenduojamas – 5,67 Eur/val. įkainis.

6. Už vykdytojo atliekamas funkcijas rekomenduojamas – 4,88 Eur/val. įkainis.

**III SKYRIUS**

**APMOKĖJIMAS UŽ PAGRINDINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

7. Už mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, brandos darbo vertinimo, apeliacinių komisijų pirmininkams, vertintojams, brandos darbo vertintojams, menų dalykų, technologijų ir profesijos mokytojams (darbų vadovams) ir apeliacinių komisijų nariams.

8. Už vyresniojo vykdytojo atliekamas funkcijas rekomenduojamas – 4,88 Eur/val. įkainis.

9. Už administratoriaus atliekamas funkcijas rekomenduojamas – 4,49 Eur/val. įkainis.

10. Už vykdytojo atliekamas funkcijas rekomenduojamas – 4,47 Eur/val. įkainis.

11. Už vertintojo įvertintą kandidato ar apeliacinės komisijos nario įvertintą apelianto darbą rekomenduojamas ne mažesnis kaip 3,15 Eur įkainis (jei kandidato darbą vertina keli vertintojai, įkainis atitinkamai dalijamas). Už vieno brandos darbo įvertinimą rekomenduojamas ne mažesnis kaip 3,15 Eur įkainis (jei brandos darbą vertina keli vertintojai, įkainis atitinkamai dalijamas).

12. Už vertinimo komisijos pirmininko atliekamas funkcijas rekomenduojamas 4,57 Eur/val. įkainis.

13. Už menų dalykų, technologijų ir profesijos mokytojo (darbo vadovo) atliekamas funkcijas rekomenduojamas 5,28 Eur/val. įkainis.

**IV SKYRIUS**

**APMOKĖJIMAS UŽ PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

14. Bazinėms mokykloms už pakartotinės sesijos mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, apeliacinių komisijų pirmininkams, vertintojams ir apeliacinių komisijų nariams.

15. Už vyresniojo vykdytojo atliekamas funkcijas rekomenduojamas 4,88 Eur/val. įkainis.

16. Už administratoriaus atliekamas funkcijas rekomenduojamas 4,49 Eur/val. įkainis.

17. Už vykdytojo atliekamas funkcijas rekomenduojamas 4,47 Eur/val. įkainis.

18. Už vertintojo įvertintą kandidato ar apeliacinės komisijos nario įvertintą apelianto darbą rekomenduojamas ne mažesnis kaip 3,15 Eur įkainis (jei kandidato darbą vertina keli vertintojai, įkainis atitinkamai dalijamas).

19. Už vertinimo ir apeliacinės komisijos pirmininko atliekamas funkcijas rekomenduojamas 4,57 Eur/val. įkainis.

20. Ataskaitas apie brandos egzaminų metu vyresniųjų vykdytojų, administratorių, vykdytojų, vertinimo, apeliacinių komisijų pirmininkų, vertintojų ir apeliacinių komisijų narių, menų dalykų, technologijų mokytojų (darbo vadovų) dirbtas valandas, Pasvalio rajono savivaldybės (toliau – Savivaldybė) administracijos Švietimo ir sporto skyriui (toliau – Skyrius) pateikia brandos egzaminų vyresnieji vykdytojai, vertinimo, apeliacijų komisijų pirmininkai.

21. Skyrius, vadovaudamasis vyresniųjų vykdytojų, vertinimo ir apeliacinių komisijų pirmininkų pateiktomis ataskaitomis, parengia bendrą Brandos egzaminų vykdymo, vertinimo ir apeliacijų ataskaitą, atlieka apskaičiavimus Aprašo 1 punkte įvardintiems vykdytojams ir pateikia Savivaldybės administracijos Finansų skyriui.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**